ກອງປະຊຸມຕໍ່ຕ້ານ ການສໍ້ລາດບັງຫລວງ
ກອງ​ປະຊຸມ​​ໄດ້​ສະ​ແດງ​ຄວາມ​ເສຍ​ໃຈ​ ທີ່ຫລາຍ​ປະ​ເທດຍັງບໍ່​ທັນ​ໄດ້​ຮັບຮອງເອົາ ຫລື​ຈັດ​ຕັ້ງປະຕິບັດ​ສົນທິສັນຍາ​ຕໍ່ຕ້ານ​ການ​ສໍ້ລາດບັງຫລວງ.
ບັນດານັກຊ່ຽວຊານດ້ານການຕໍ່ຕ້ານການສໍ້ລາດບັງຫລວງ ປະຊຸມກັນຢູ່ປະເທດໄທ ໃນສັບປະດາແລ້ວນີ້ ແລະໄດ້ສະເໜີຄໍາແນະນໍາຈໍານວນນຶ່ງ ເພື່ອຕໍ່ຕ້ານການສໍ້ລາດບັງຫລວງໃນທົ່ວໂລກ ກອງປະຊຸມນາໆຊາດວ່າດ້ວຍການຕໍ່ຕ້ານການສໍ້ລາດບັງ ຫລວງຄັ້ງທີ 14 ທີ່ບາງກອກ ປະເທດໄທ ໄດ້ເສັດສິ້ນລົງ ໃນວັນເສົາຜ່ານມານີ້ ໂດຍໄດ້ຮັບຄໍາໝັ້ນສັນຍາຈາກບັນ ດາປະເທດທີ່ມາຮ່ວມກອງປະຊຸມ ທີ່ຈະພາກັນເລັ່ງລັດ ຄວາມພະຍາຍາມເພື່ອຕໍ່ຕ້ານການສໍ້ລາດບັງຫລວງແລະ ເຄົາລົບນັບຖືດ້ວຍການປະຕິບັດໂດຍເຕັມ ຂໍ້ຕົກລົງຕ່າງໆ ທີ່ມີຢູ່ໃນປັດຈຸບັນ ວ່າດ້ວຍການຕໍ່ຕ້ານການສໍ້ລາດ ບັງຫລວງນັ້ນ ກອງປະຊຸມໄດ້ສະແດງຄວາມເສຍໃຈອອກມາ ທີ່ມີຫລາຍ ປະເທດທີ່ຍັງບໍ່ທັນໄດ້ໃຫ້ສັດຕະຍາບັນ ຫລືຈັດຕັ້ງປະຕິບັດ ສົນທິສັນຍາຕໍ່ຕ້ານການສໍ້ລາດບັງຫລວງຂອງສະຫະປະຊາ ຊາດທີ່ມີຢູ່ແລ້ວນັ້ນ ຊຶ່ງໄດ້ມີຜົນບັງຄັບໃຊ້ມາແຕ່ປີ 2005 ແລະບັງຄັບໃຫ້ລັດຖະບານຕ່າງໆດຳເນີນການເພື່ອປ້ອງ ກັນການສໍ້ລາດບັງຫລວງ ແລະເຮັດໃຫ້ການສໍ້ລາດບັງ ຫລວງເປັນສິ່ງທີ່ຜິດກົດໝາຍ ຕະຫລອດທັງກໍານົດໃຫ້ມີການຮ່ວມມືໃນລະຫວ່າງຊາດ ແລະການກູ້ເອົາຊັບສິນກັບຄືນມາ ຫລັງຈາກທໍາການໂອ້ລົມສົນທະນາກັນເປັນເວລາ 4 ມື້ ກ່ຽວກັບເລື້ອງການສໍ້ລາດບັງ ຫລວງໃນພາກສ່ວນເອກະຊົນ ເລື້ອງຄວາມໜັ້ນຄົງແລະສັນຕິພາບ ນະໂຍບາຍດ້ານ ການປ່ຽນແປງຂອງດິນຟ້າອາກາດ ແລະ ການຈັດສົ່ງການຊ່ອຍເຫລືອ ທາງສະພາຕໍ່ ຕ້ານການສໍ້ລາດບັງຫລວງໄດ້ລົງຄວາມເຫັນວ່າ ອໍານາດຂອງສັງຄົມພົນລະເຮືອນໃນ ການຕໍ່ຕ້ານການສໍ້ລາດບັງຫລວງນັ້ນ ໄດ້ຖືກຕີລາຄາຕໍ່າໄປໃນປັດຈຸບັນ ນັກສະແດງຮູບເງົາ ນາງ Emma Suwannarat ຜູ້ສະເໜີຄໍາປະກາດນີ້ ໃຫ້ຂໍ້ສັງເກດ ວ່າ ມີຄວາມຄືບໜ້າຊ້າຫລາຍ ກ່ຽວກັບຂໍ້ຕົກລົງ ວ່າດ້ວຍການຕໍ່ຕ້ານການສໍ້ລາດບັງ ຫລວງຂອງສະຫະປະຊາຊາດນັ້ນ ຊຶ່ງນາງກ່າວຕື່ມວ່າ: ກອງປະຊຸມດັ່ງກ່າວໄດ້ມີຂຶ້ນພ້ອມໆກັນກັບກອງປະຊຸມສຸດຍອດຂອງກຸ່ມG20 ທີ່ກຸງໂຊນ ເກົາຫລີໃຕ້ບ່ອນທີ່ພວກຜູ້ນໍາໄດ້ໃຫ້ຄໍາໝັ້ນສັນຍາວ່າ ຈະປາບການສໍ້ລາດບັງຫລວງ ຜ່ານ ແຜນການຕໍ່ຕ້ານການສໍ້ລາດບັງຫລວງຂອງຕົນເອງ ນອກນັ້ນ ກອງປະຊຸມນີ້ຍັງດໍາເນີນໄປ ພ້ອມໆກັນກັບກອງປະຊຸມລະດັບລັດຖະມົນຕີຂອງສະພາຮ່ວມມືດ້ານເສດຖະກິດຂອງກຸ່ມປະ ເທດໃນເຂດເອເຊຍແລະປາຊີຟິກ ຫລືອົງການເອເປັກ ຊຶ່ງໃນກອງປະຊຸມທີ່ວ່ານີ້ ພວກຜູ້ນໍາ ໄດ້ລະບຸວ່າ ການສໍ້ລາດບັງຫລວງເປັນໄພຂົ່ມຂູ່ຕໍ່ຄວາມຈະເລິນຮຸ່ງເຮືອງແລະການພັດທະນາ ປະເທດຊາດ ຫົວຂໍ້ສໍາຄັນໃນລະດັບສູງຢູ່ໃນລາຍການປະຊຸມ ແມ່ນເລື້ອງການສໍ້ລາດບັງຫລວງແລະນະ ໂຍບາຍການປ່ຽນແປງຂອງດິນຟ້າອາກາດ ໂດຍສະເພາະໃນໂຄງການອານຸລັກປ່າໄມ້ ທີ່ ໄດ້ຮັບການໜຸນຫລັງຈາກສະຫະປະຊາຊາດ ທີ່ເອີ້ນວ່າແຜນການລົດຜ່ອນການປ່ອຍອາຍ ເສຍຈາກການ ທໍາລາຍປ່າ ແລະການເຮັດໃຫ້ປ່າໄມ້ເຊື່ອມໂຊມ ຫລື REDD ນັ້ນ ບັນດາຜູ້ຕາງໜ້າຈາກບັນດາປະເທດກໍາລັງພັດທະນາຈໍານວນນຶ່ງ ເຊັ່ນປະເທດເກາະ Maldives ກ່າວວ່າ ປະເທດຂອງພວກເຂົາເຈົ້າຮູ້ສຶກວ່າ ໄດ້ຖືກຍົກເວ້ນຈາກການເຈ ລະຈາ ແລະມີຄວາມໄວ້ວາງໃຈ ໜ້ອຍຫລາຍ ນໍາຄວາມຈິງໃຈຂອງພວກປະເທດທີ່ພັດ ທະນາແລ້ວ ໃນຄວາມໝັ້ນໝາຍຂອງພວກເຂົາເຈົ້າ ທີ່ຈະປະຕິບັດຕາມຄໍາໜັ້ນສັນຍາ ຂອງແຜນການ REDD ນັ້ນ ສະພາຕໍ່ຕ້ານການສໍ້ລາດບັງຫລວງຍັງສະເໜີຄໍາແນະນໍາຕ່າງໆ ເພື່ອສົ່ງເສີມໃຫ້ມີຄວາມ ໂປ່ງໃສຫລາຍຂຶ້ນໃນພາກສ່ວນເອກະຊົນແລະ ຊຸກຍູ້ໃຫ້ມີການນໍາພາທີ່ແຂງແຮງຂຶ້ນກ່ວາ ເກົ່າ ແລະຊຸກຍູ້ໃຫ້ມີຄວາມຕັ້ງໃຈໃນໝູ່ພວກນັກການເມືອງ ເພື່ອທໍາການປ້ອງກັນແລະ ປາບປາມການສໍ້ລາດບັງຫລວງໃນທຸກຮູບແບບ